HU
L 229/38
Az Európai Unió Hivatalos Lapja
2023.9.18.
g) tanácsadás és ajánlások tétele e rendelet következetes végrehajtásával kapcsolatban, valamint az e rendelettel kapcsolatos kérdésekben a tagállamok közötti együttműködés és az információcsere elősegítése.
(3) A félvezetőkkel foglalkozó európai testületnek tanácsot kell adnia a Bizottság számára a félvezetőkkel kapcsolatos nemzetközi együttműködést érintő kérdésekben.
Ebből a célból figyelembe veheti az érdekelt felek nézeteit, többek között a processzorokkal és félvezető-technológiákkal foglalkozó ipari szövetség véleményét.
A félvezetőkkel foglalkozó európai testületnek rendszeres időközönként meg kell vitatnia a következőket és tájékoztatnia kell a Bizottságot e megbeszélések eredményéről: a) hogyan fokozható az Unió és a harmadik országok közötti együttműködés a globális félvezető-értéklánc mentén, figyelembe véve a harmadik országokkal kötött, meglévő nemzetközi együttműködési megállapodásokat; b) mely harmadik országokat lehetne kiemelten kezelni a félvezetőkkel kapcsolatos megerősített nemzetközi együttműködés tekintetében, figyelembe véve a következőket: i.
a félvezető-ellátási láncon belüli kiegészítő jelleg és kölcsönös függőségek;
ii. a kereskedelempolitikák, a vámok, az exportkorlátozások, a kereskedelmi akadályok, valamint a kulcsfontosságú uniós piaci szereplők vállalkozásai megszűnésének, kihelyezésének vagy harmadik országokban letelepedett jogalanyok általi felvásárlásának a félvezető-ellátásra gyakorolt hatásai nyilvánosan rendelkezésre álló információk alapján; iii.
az ellátás biztonságához való potenciális hozzájárulás, figyelembe véve gyártási kapacitásukat a félvezetők, a köztes termékek és a félvezetők vagy köztes termékek előállításához szükséges nyersanyagok tekintetében; iv. az adott harmadik ország és az Unió között meglévő együttműködési megállapodások.
Ez a bekezdés nem érinti az Európai Parlament és a Tanács Szerződések szerinti előjogait.
(4) A félvezetőkkel foglalkozó európai testületnek adott esetben biztosítania kell a koordinációt, az együttműködést és az információcserét az uniós jog alapján létrehozott, válságreagálással és a válsághelyzetekre való felkészüléssel foglalkozó releváns struktúrákkal.
29. cikk A félvezetőkkel foglalkozó európai testület felépítése (1) A félvezetőkkel foglalkozó európai testület minden tagállam képviselőiből áll.
A félvezetőkkel foglalkozó európai testület elnöke a Bizottság képviselője.
(2) Minden tagállam kinevez egy magas szintű képviselőt a félvezetőkkel foglalkozó európai testületbe.
Amennyiben a funkció és a szakértelem szempontjából releváns, egy tagállam a félvezetőkkel foglalkozó európai testület különböző feladataival kapcsolatban egynél több képviselővel is rendelkezhet.
A félvezetőkkel foglalkozó európai testület minden tagja póttaggal rendelkezik.
Csak a tagállamok rendelkeznek szavazati joggal.
Képviselőik számától függetlenül minden tagállam csak egy szavazattal rendelkezik.
(3) A félvezetőkkel foglalkozó európai testület – a Bizottság javaslata alapján és az elnökkel egyetértésben – az első ülésén elfogadja az eljárási szabályzatát.
(4)
Az elnök meghatározott kérdések vizsgálatára állandó vagy ideiglenes alcsoportokat hozhat létre.
Az elnök adott esetben meghívja ezekbe az alcsoportokba a félvezető-értéklánc képviseleti szervezeteit, a processzorokkal és félvezető-technológiákkal foglalkozó ipari szövetséget, a szakszervezeteket és a félvezető-felhasználókat uniós szinten, hogy megfigyelői minőségben ismertessék véleményüket.
Létre kell hozni egy, az uniós kutatási és technológiai szervezeteket magában foglaló alcsoportot, amelynek feladata a stratégiai technológiai iránymutatások konkrét szempontjainak vizsgálata és az erről való jelentéstétel a félvezetőkkel foglalkozó európai testület részére.